RO
5.8.2022
Jurnalul Oficial al Uniunii Europene
L 205/145
REGULAMENTUL DE PUNERE ÎN APLICARE (UE) 2022/1362 AL COMISIEI din 1 august 2022 de punere în aplicare a Regulamentului (CE) nr.
595/2009 al Parlamentului European și al Consiliului privind performanța remorcilor grele în ceea ce privește influența acestora asupra emisiilor de CO2, a consumului de combustibil, a consumului de energie și a autonomiei în modul cu emisii zero ale autovehiculelor și de modificare a Regulamentului de punere în aplicare (UE) 2020/683 (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (CE) nr.
595/2009 al Parlamentului European și al Consiliului din 18 iunie 2009 privind omologarea de tip a autovehiculelor și a motoarelor cu privire la emisiile provenite de la vehicule grele (Euro VI) și accesul la informații privind repararea și întreținerea vehiculelor și de modificare a Regulamentului (CE) nr.
715/2007 și a Directivei 2007/46/CE și de abrogare a Directivelor 80/1269/CEE, 2005/55/CE și 2005/78/CE (1), în special articolul 5c primul alineat litera (a), având în vedere Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr.
715/2007 și (CE) nr.
595/2009 și de abrogare a Directivei 2007/46/CE (2), în special articolul 24 alineatul (4), articolul 36 alineatul (4), articolul 44 alineatul(5) și articolul 45 alineatul (7), întrucât: (1)
Performanța vehiculelor din categoriile O3 și O4 în ceea ce privește influența acestora asupra emisiilor de CO2, a consumului de combustibil, a consumului de energie electrică și a autonomiei în modul cu emisii zero ale autovehiculelor poate varia în funcție de parametrii lor tehnici.
Remorcile mai eficiente au o rezistență mai mică la forța de tracțiune, îmbunătățind astfel eficiența energetică a vehiculului tractor.
Remorcile cu parametri tehnici similari au efecte similare asupra emisiilor de CO2 și asupra consumului de combustibil al vehiculului tractor.
Pentru a reflecta diversitatea sectorului remorcilor, remorcile ar trebui împărțite în grupe de vehicule similare în ceea ce privește tipul de vehicul, configurația axelor, sarcină maximă admisă pe osii și configurația șasiului.
(2)
Regulamentul (UE) 2017/2400 al Comisiei (3) conține obligații și norme de certificare pentru determinarea emisiilor de CO2 și a consumului de combustibil al autovehiculelor grele.
Determinarea consumului de combustibil se bazează pe o simulare computerizată pentru care Comisia a elaborat simulatorul VECTO în temeiul articolului 5 alineatul (1) litera (a) din regulamentul respectiv.
Întrucât simulatorul VECTO nu poate lua în considerare influența diferitelor remorci și întrucât nu există pe piață un software care să fie utilizat pentru a evalua influența remorcilor asupra consumului de energie al vehiculelor tractoare, Comisia a dezvoltat, în acest scop, un instrument de simulare specific pentru remorci.
(3)
Rezistența aerodinamică este una dintre forțele pe care un vehicul trebuie să le învingă în timpul conducerii.
Este dovedit științific că utilizarea unor dispozitive aerodinamice adecvate pe o remorcă poate reduce în mod semnificativ rezistența aerodinamică a unei combinații de vehicule și, prin urmare, consumul său de energie.
Prin urmare, efectul de reducere al acestor dispozitive aerodinamice ar trebui să fie certificat.
(1) JO L 188, 18.7.2009, p. 1.
(2) JO L 151, 14.6.2018, p. 1.
(3) Regulamentul (UE) 2017/2400 al Comisiei din 12 decembrie 2017 de punere în aplicare a Regulamentului (CE) nr.
595/2009 al Parlamentului European și al Consiliului în ceea ce privește determinarea emisiilor de CO2 și a consumului de combustibil ale vehiculelor grele și de modificare a Directivei 2007/46/CE a Parlamentului European și a Consiliului și a Regulamentului (UE) nr.
582/2011 al Comisiei (JO L 349, 29.12.2017, p. 1).